钦定古今图书集成/明伦汇编/氏族典/第340卷 > 刘筈
## 钦定古今图书集成/明伦汇编/氏族典/第340卷 > 刘筈

按《金史刘彦宗传》：“筈，彦宗次子。天辅七年，太祖取燕，
筈从其父兄出降，迁尚书左司郎中。八年，授殿中少
监。天会二年，迁太常卿。皇统元年，充江南封册使，假
中书侍郎。五年，为行台尚书右丞相。九年，拜平章政
事。天德二年，拜尚书右丞相。未几，以疾求解政务，授
燕京留守，进封曹王。居数月，乞致仕。筈自为宣徽使”，
以能得悼后意，致位宰相。海陵即位，意颇鄙之，惭惧
而死。